****

**คำสั่งองค์การบริหารส่วนตำบลปันแต**

**ที่ 452 /2563**

**เรื่อง มอบอำนาจของนายกองค์การบริหารส่วนตำบล**

**ให้ปลัดองค์การบริหารส่วนตำบล ปฏิบัติราชการแทน**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เพื่อให้การบริหารราชการขององค์การบริหารส่วนตำบลปันแต เป็นไปด้วยความรวดเร็วคล่องตัว รวมทั้งเป็นการลดขั้นตอนและระยะเวลาในการสั่งการ การอนุญาต และการอนุมัติในเรื่องเกี่ยวกับการให้บริการประชาชนโดยตรง อาศัยอำนาจตามความในมาตรา 60 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึงฉบับปัจจุบัน ดังนั้น จึงมอบอำนาจของนายกองค์การบริหารส่วนตำบลปันแต ให้นายเอกชัย รักปาน ตำแหน่ง ปลัดองค์การบริหารส่วนตำบลปันแต ปฏิบัติราชการแทนในการสั่งการ การอนุญาต และการอนุมัติ ตามบัญชีการมอบอำนาจแนบท้ายคำสั่ง ในการนี้ เมื่อปลัดองค์การบริหารส่วนตำบลปันแต ได้ปฏิบัติราชการแทนที่ได้รับการมอบอำนาจตามคำสั่งนี้ ไปแล้ว ให้ทำบันทึกสรุปเรื่องเสนอนายกองค์การบริหารส่วนตำบลปันแต ทราบต่อไป

 ทั้งนี้ ตั้งแต่บัดนี้ เป็นต้นไป

 สั่ง ณ วันที่ 26 สิงหาคม พ.ศ. 2563



 (ลงชื่อ)

 (นายสาโรจน์ บุญเรืองขาว)

 นายกองค์การบริหารส่วนตำบลปันแต

**บัญชีการมอบอำนาจจากนายกองค์การบริหารส่วนตำบลให้ปลัดองค์การบริหารส่วนตำบลปฏิบัติราชการแทน**

**แนบท้ายคำสั่งองค์การบริหารส่วนตำบลปันแต ที่ 452 /2563 ลงวันที่ 26 สิงหาคม 2563**

|  |  |  |  |  |
| --- | --- | --- | --- | --- |
| **ที่** | **อำนาจที่มอบให้ปฏิบัติราชการแทน** | **มอบโดยอาศัยอำนาจตามกฎหมาย ระเบียบ ข้อบังคับ** | **ลักษณะงานที่มอบให้ปฏิบัติราชการแทน** | **หมายเหตุ** |
| 1 | การเปิดบัญชีธนาคารเพื่อรับเบี้ยยังชีพผู้สูงอายุและคนพิการ | พระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึงฉบับปัจจุบัน | อำนาจการลงนามในหนังสือเพื่อขอเปิด/เปลี่ยนแปลงบัญชีธนาคารในการรับเบี้ยยังชีพผู้สูงอายุและคนพิการ | สำนักงานปลัด |
| 2 | การแจ้งเตือนให้มาชำระภาษี | พระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึงฉบับปัจจุบัน | อำนาจในการแจ้งเตือนให้มาชำระภาษีที่ดินและสิ่งปลูกสร้าง ภาษีป้าย | กองคลัง |